Suchinthana/ta-wikipedia huggingface dataset:
கான்சு ஆரோன்சன்

கான்சு ஆரோன்சன் (Hans Aronson; 28 நவம்பர் 1865- மார்ச் 1919) ஒரு செருமன் குழந்தை மருத்துவர் மற்றும் நுண்ணுயிரியலாளர் ஆவார். நுண்ணுயிரியல் மற்றும் நோயெதிர்ப்புத் திறனுக்கான ஆரோன்சன் பரிசு இவரது விருப்பப்படி நிறுவப்பட்டது. இது 1921 முதல் வழங்கப்படுகிறது. 1970 முதல், இந்தப் பரிசு பெர்லின் பேரவையினால் வழங்கப்படுகிறது.

ஆராய்ச்சி 
ஆரோன்சன் கோனிக்சுபெர்க்கில் பிறந்தார். இவர் கோனிக்சுபெர்க் மற்றும் பெர்லினில் மருத்துவம் பயின்றார். மேலும் ஒரு மாணவராக, இவர் பால் எர்லிச் உதவியாளராக ஆனார். ஆரோன்சன் முக்கியமாக நுண்ணுயிரியலிலும் தெளியவியலிலும் ஆர்வமுடையவராக இருந்தார். 1886ஆம் ஆண்டில் பால் எர்லிச்சை தனது முனைவர் பட்ட ஆலோசகராகக் கொண்டு முனைவர் பட்டம் பெற்றார். 1890 முதல் 1891 வரை பெர்லின்-வெட்டிங்கில் உள்ள குழந்தைகள் மருத்துவமனையில் பணியாற்றினார். 1893ஆம் ஆண்டில், செரிங் ஏ. ஜியில் புதிதாக நிறுவப்பட்ட பாக்டீரியாலஜி துறையின் முதல் இயக்குநரானார். இங்கு திப்தீரியாவிற்கு எதிரான வணிக ரீதியாக தயாரிக்கப்பட்ட முதல் வெற்றிகரமான தொண்டை அழற்சி நோய் நஞ்செதிரி எதிர் ஊனீரை இவர் உருவாக்கினார். இது பெரும்பாலும் எமில் அடால்ப் வான் பெர்ரிங்கின் ஆய்வினை அடிப்படையாகக் கொண்டது. ஆனால் பெர்ரிங் ஆய்விற்குப் போட்டியாக உள்ளது. 1902ஆம் ஆண்டில், இசுட்ரெப்டோகாக்கசுக்கு எதிராக எதிர் ஊனீருக்கான ஒரு புதிய உற்பத்தி முறையை இவர் உருவாக்கினார். 1909ஆம் ஆண்டில் செரிங்கை விட்டு வெளியேறிய  தொண்டை அழற்சி, தொண்டை அடைப்பு நோய் எதிர்ப்பு மருந்து மற்றும் காசநோய் குறித்த தனது ஆராய்ச்சியைத் தொடர்ந்தார்.

இறப்பு 
ஆரோன்சன் திரெசுடனில் இறந்தார். பெர்லினில் உள்ள யூத வெய்சென்சி கல்லறையில் அடக்கம் செய்யப்பட்டார்.

மேற்கோள்கள் 

1865 பிறப்புகள்
பூபிசு ஓபிசுதோடான்

பூபிசு ஓபிசுதோடான் (Boophis opisthodon) என்பது மான்டெல்லிடே குடும்பத்தைச் சேர்ந்த ஒரு தவளை சிற்றினம் ஆகும். இது மடகாசுகரில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள், மிதவெப்ப மண்டல அல்லது வெப்பமண்டலம் ஈரமான தாழ் நிலக் காடுகள், சதுப்பு நிலங்கள், நன்னீர் சதுப்பு நிலங்கள், பெரிதும் சீரழிந்த காடுகள் ஆகும்.

மேற்கோள்கள் 

மடகாசுக்கர் உயிரினங்கள்
அகணிய உயிரிகள்
தவளைகள்
கங்கை வடிநிலம்

கங்கை வடிநிலம் (Ganges Delta) இதனை கங்கை-பிரம்மபுத்திரா வடிநிலம் என்றும் அழைப்பர். இவ்வடிநிலம் கிழக்கு இந்தியாவின் வங்காளப் பகுதிகளான இந்தியாவின் மேற்கு வங்காளம் மாநிலம் மற்றும் வங்காளதேசத்தில் அமைந்துள்ளது. இது உலகின் பெரிய வடிநிலங்களில் ஒன்றாகும்.கங்கை ஆறு, ஊக்லி ஆறு, பத்மா ஆறு, மேகனா ஆறு, பிரம்மபுத்திரா ஆறு முதலிய ஆறுகள் இவ்வடிநிலம் வழியாக வங்காள விரிகுடா கடலில் கலக்கிறது.

புவியியல்
 

கங்கை வடிநிலத்தின் பரப்பளவு   அதிகாமானது மற்றும் இவ்வடிநிலத்தின் பெரும்பகுதிகள் வங்காளதேசம் மற்றும் மேற்கு வங்காளத்தில் அமைந்துள்ளது.திபெத், இந்தியா,  நேபாளம் மற்றும் பூடான் பகுதிகளிலிருந்து வரும் ஆற்று நீரின் 67% வங்காளதேசம் வழியாகவும்; 33% ஆற்று நீர் மேற்கு வங்காளம் வழியாக வங்காள விரிகுடாவில் கலக்கிறது. இவ்வடிநிலம் வண்டல் மண் கொண்டுள்ளதால், இவ்வடிநிலத்தில் பயிர்கள் செழிப்பாக வளர்கிறது. கங்கை-பிரம்மபுத்திரா வடிநிலப் பகுதிகளில் ஏற்படும் ஆற்று வெள்ளம் மற்றும் சூறாவளி புயல் மழை வெள்ளங்களால், மண் அரிப்பு ஏற்பட்டு, நிலப்பகுதிகள் தீவுகளாக காட்சியளிக்கிறது.

மக்கள் தொகை
கங்கை-பிரம்மபுத்திரா வடிநிலப்பகுதிகளின் மக்கள் தொகை ஏறத்தாழ 280 மில்லியன் ஆகும். அதில் 180 மில்லியன் மக்கள் வங்காளதேசத்திலும்; 100 மில்லியன் மக்கள் மேற்கு வங்காள மாநிலத்திலும் உள்ளனர். இவ்வடிநிலப் பகுதிகளில் மக்கள்தொகை அடர்த்தி  மிகஅதிக அளவில் உள்ளது.

தென்மேற்கு பருவ மழை மற்றும் வடகிழக்கு பருவ மழையின் போது இவ்வடிநிலப் பகுதிகளின் ஆறுகளில் ஏற்படும் பலத்த மழை வெள்ளத்தால் வங்காளதேச மக்கள் பெரும் இன்னல் ஆளாவதுடன், மண் அரிப்பு ஏற்படுகிறது.

காட்டுயிர்கள்
 
கங்கை-பிரம்மபுத்திரா வடிநிலப் பகுதியும், வங்காள விரிகுடாவை இணைக்கும் பகுதியில் உவர் நீர் கொண்ட  சுந்தரவன சதுப்பு நிலக்காடுகளில் வங்காளப் புலிகள், முதலைகள் போன்ற விலங்குகளும், சணல் தாவரங்களும், சதுப்பு நிலத் தாவரங்களும் அதிகம் உள்ளது. மேலும் இப்பகுதியில் மீன் பிடி தொழிலும் நடைபெறுகிறது.

பொருளாதாரம்

கங்கை-பிரம்மபுத்திரா வடிநிலப் பகுதிகளில் நெல், கரும்பு, கோதுமை போன்ற தானியங்களை விளைவிப்பதுடன், ஆடு, மாடு போன்ற கால்நடை வளர்ப்புத் தொழில் மற்றும் மீன் பிடித் தொழில்களே இவ்வடிநில மக்களின் முதன்மை பொருளாதாரமாக உள்ளது. மேலும் சணல் செடிகளை வளர்த்து, சாக்குப் பைகள் உற்பத்தி செய்யப்படுகிறது.

தட்ப வெப்பம்
கங்கை வடிநிலப் பகுதியில் ஆண்டுக்கு  வரை மழை பொழிகிறது. கோடையில் அதிக வெப்பமும்; குளிர்காலத்தில் மிதமாக குளிரும் உள்ளது.

புயல்கள் மற்றும் வெள்ளம்
பொதுவாக இவ்வடிநிலப்பகுதிகளில் ஆண்டுதோறும் ஏற்படும் புயல் மற்றும் வெள்ளத்தால் பல மக்கள் கொல்லப்படுகின்றனர். 1970 போலா புயல் வெள்ளத்தால் 5,00,000 மக்கள் கொல்லப்பட்டனர் மற்றும் 1,00,000 மக்கள் காணமல் போயினர்.1991ஆம் ஆண்டில் உண்டான புயலில் 1,39,000 மக்கள் கொல்லப்பட்டனர் மற்றும் கணக்கற்றவர்கள் வீடுகள் இழந்தனர்.

அடிக்குறிப்புக்ள்

மேற்கோள்கள்

வெளி இணைப்புகள்

 Ganges–Brahmaputra Delta
 The Golden Fibre Trade Centre: Ganges Delta: Most Fertile Land for Growing Raw Jute
 

மேற்கு வங்காளப் புவியியல்
வங்காளதேசத்தின் புவியியல்
வடிநிலங்கள்
வெண்கண் ஒளிர் கண் தவளை

வெண்கண் ஒளிர் கண் தவளை (White-lipped bright-eyed frog)(பூபிசு அல்பிலாப்ரிசு-Boophis albilabris) என்பது மான்டெல்லிடே குடும்பத்தைச் சேர்ந்த ஒரு தவளை சிற்றினம் ஆகும்.

விளக்கம்
வெண்கண் ஒளிர் கண் தவளை பெரிய அளவிலான மரத் தவளை ஆகும். ஆண் தவளை 73 மில்லி மீட்டர் வரையிலும், பெண் தவளை 81 மில்லி மீட்டர் வரையிலும் வளரக்கூடியது. பிற்பகுதி நிறம் பச்சை, பச்சை-சாம்பல் அல்லது பழுப்பு நிறத்திலும், சில நேரங்களில் பழுப்பு நிற புள்ளிகள் (குறிப்பாக பெண்களில்) கொண்டு காணப்படும்.

வாழிடம்
வெண்கண் ஒளிர் கண் தவளை மடகாசுகரில் மட்டுமே காணப்படும் அகணிய உயிரி. இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள், மிதவெப்ப அல்லது வெப்ப மண்டலம் ஈரமான மலைக் காடுகள், ஆறுகள், ஆற்றிடை வெளிகள் மற்றும் பெரிதும் பாதிக்கப்பட்ட காடுகள் ஆகும். இது வாழிட இழப்பால் அச்சுறுத்தப்படுகிறது.

மேற்கோள்கள் 

மடகாசுக்கர் உயிரினங்கள்
அகணிய உயிரிகள்
தவளைகள்
கொலம்பினா (புறா)

கொலம்பினா (Columbina) என்பது புதிய உலகில் வாழும் கொலம்பிடே குடும்பத்தைச் சேர்ந்த சிறிய புறாக்களின் பேரினமாகும். இவை தென் ஐக்கிய நாடுகளில் தென் அமெரிக்காவிலிருந்து நடு அமெரிக்காவிலும் தென் அமெரிக்காவில் பெரும்பகுதியிலும் காணப்படுகின்றன. கொலம்பினா புறாக்கள் பொதுவாக இணையாகவோ சிறிய மந்தைகளாகவோ காணப்படுகின்றன. பொதுவாக இவை திறந்த வெளிப்பகுதிகளில் காணப்படுகின்றன. இவை பழுப்பு நிறக் கருவிழிகள் மற்றும் இளஞ்சிவப்பு கால்களைக் கொண்டுள்ளன. பறக்கும் போது, சில சிற்றினங்களின் இறக்கைகளில் செம்பழுப்பு நிறத்தில் தனித்துவமான ஒளிர்தலைக் கொண்டுள்ளன. பிற சிற்றினங்கள் கருப்பு மற்றும் வெள்ளை இறக்கை வடிவங்களைக் கொண்டுள்ளன.

இந்தப் பேரினம் 1825ஆம் ஆண்டில் செருமன் இயற்கை ஆர்வலர் ஜோகன் பாப்டிசுட் வான் இசுபிக்சால் அறிமுகப்படுத்தப்பட்டது. இந்தப் பெயர் இலத்தீன் மொழியான கொலம்பினசு என்பதிலிருந்து வந்தது. இதன் பொருள் "புறா" அல்லது "புறா போன்றது" என்பதாகும். 1841ஆம் ஆண்டில் இங்கிலாந்து விலங்கியல் நிபுணர் ஜோர்ஜ் இராபர்ட் கிரே என்பவரால் இதன் மாதிரி இனம் கொ. இசுட்ரெபிட்டான்சு அறிவிக்கப்பட்டது. இந்த உயிரலகு இப்போது பிகுய் தரை புறா கொலம்பினா இசுட்ரெபிடான்சு சிற்றினத்தின் துணையினமாகக் கருதப்படுகிறது.

இப்பேரினத்தின் கீழ் ஒன்பது சிற்றினங்கள் உள்ளன.

 இன்கா புறா, கொலம்பினா இன்கா
 செதில் புறா, கொலம்பினா இசுகம்மட்டா
 தரை புறா, கொலம்பினா பாசாரினா
 வெண்மார்பு தரை புறா, கொலம்பினா மினுட்டா
 ஈக்வடோரிய தரை புறா, கொலம்பினா பக்லி
 ரூடி தரை புறா, கொலம்பினா தல்பாக்கோட்டி
 பிகுய் தரை புறா,கொலம்பியா பிகுய்
 குரோக்கிங் தரை புறா கொலம்பினா குரூசியானா
 நீலக் கண் தரை புறா, கொலம்பினா சயனோபிசு

மேற்கோள்கள் 

பறவைப் பேரினங்கள்
இ. இரவிக்குமார்

இ. இரவிக்குமார் (E. Ravikumar, இறப்பு:26, பெப்ரவரி, 2014) என்பவர் ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டில் நடந்த சட்டமன்றத் தேர்தலில், திருவள்ளுவர் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 

இரவிக்குமார் சென்னை மணலி புதுநகர் அருகே நாப்பாளையம் பகுதியை பூர்வீகமாக கொண்டவர். திருவள்ளூர் மாவட்டம், பொன்னேரி அருகே உள்ள திருவேங்கடாபுரம் பகுதியில் வசித்து வந்தார். 1991 ஆம் ஆண்டில் நடந்த சட்டமன்றத் தேர்தல்களில், திருவள்ளுவர் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். அதே காலகட்டத்தில் திண்டுக்கல் சட்டமன்றத் தொகுதி உறுப்பினராக இருந்த நிர்மலாவை திருமணம் செய்து கொண்டார். கட்சியில் திருவள்ளூர் வடக்கு மாவட்ட எம்.ஜி.ஆர் மன்ற இணைச் செயலாளராக இருந்தார்.

2014 பெப்ரவரி 26 அன்று இவர் ஒட்டிச் சென்ற மகிழுந்தில் ஏற்பட்ட விபத்தில் இறந்தார். உடன் பயணித்த அவரது மனைவி நிர்மலா படுகாயம் அடைந்தார்.

மேற்கோள்கள் 

தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
திருவள்ளூர் மாவட்ட நபர்கள்
10 ஆவது தமிழ்நாடு சட்டமன்ற உறுப்பினர்கள்
2024 இறப்புகள்
பி. நிர்மலா

பி. நிர்மலா (B. Nirmala) என்பவர் ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டில் நடந்த சட்டமன்றத் தேர்தலில், திண்டுக்கல் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 

1991 ஆண்டு திருவள்ளூர் சட்டமன்றத் தொகுதி உறுப்பினராக தேர்ந்தெடுக்கப்பட்டிருந்த இ. இரவிக்குமாரை நிர்மலா திருமணம் செய்து கொண்டார். இவர்கள் திருவள்ளூர் மாவட்டம், பொன்னேரி அருகே உள்ள திருவேங்கடாபுரம் பகுதியில் வசித்து வந்தனர்.

2014 பெப்ரவரி 26 அன்று இவரது கணவர் இரவிக்குமார் ஒட்டிச் சென்ற மகிழுந்தில் ஏற்பட்ட விபத்தில் அவர் இறந்தார். உடன் பயணித்த  நிர்மலா படுகாயம் அடைந்தார்.

மேற்கோள்கள் 

தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
10 ஆவது தமிழ்நாடு சட்டமன்ற உறுப்பினர்கள்
திண்டுக்கல் மாவட்ட நபர்கள்
வாழும் நபர்கள்
அரவாக் மக்கள்

அரவாக் மக்கள் (Arawak), அமெரிக்க முதற்குடிமக்களில் ஒரு இனக்குழுவினர் ஆவர்.. இம்மக்கள் தென் அமெரிக்கா முதல்  கரிபியன் தீவுகளின் பெரிய அண்டிலிசு மற்றும் சிறிய அண்டிலிசு வரை வாழ்கின்றனர். இம்மக்கள் அரவாக் மொழியை பேசுகின்றனர்..

பெயர்

முதன்முதலாக கரிபியன் தீவுகளுக்கு முதலில் சென்ற எசுப்பானியா கடலோடிகள்,  நடபுறவுடன் பேசிய அரவாக் மக்களை, பிற இனக்குழுவினருடன் வேறுபடுத்தி காட்ட அரவாக் மக்கள் என்று பெயரிட்டனர்.

வரலாறு
1492ஆம் ஆண்டில் ஸ்பானிய கடலோடிகள் முதன்முதலில் பகாமாசு, கியூபா, லா எசுப்பானியோலா (தற்கால டொமினிக்கன் குடியரசு மற்றும் வெர்ஜின் தீவுகள்) தீவுகளை அடைந்தனர். பின்னர் 1493ஆம் ஆண்டில் புவேர்ட்டோ ரிக்கோ தீவை அடைந்து அங்குள்ள தெனோ இன பூர்வகுடிப் பெண்கள் மீது பாலியல் துன்புறுத்தல்கள் செய்து, அடிமைப்படுத்தினர்.

மேற்கோள்கள்

ஆதாரங்கள்

 Jesse, C., (2000). The Amerindians in St. Lucia (Iouanalao). St. Lucia: Archaeological and Historical Society.
 
 Hofman, C. L., (1993). The Native Population of Pre-columbian Saba. Part One. Pottery Styles and their Interpretations. [PhD dissertation], Leiden: University of Leiden (Faculty of Archaeology).
 Haviser, J. B., (1987). Amerindian cultural Geography on Curaçao. [Unpublished PhD dissertation], Leiden: Faculty of Archaeology, Leiden University.
 
 Joseph, P. Musée, C. Celma (ed.), (1968). "LГhomme Amérindien dans son environnement (quelques enseignements généraux)", In Les Civilisations Amérindiennes des Petites Antilles, Fort-de-France: Départemental d’Archéologie Précolombienne et de Préhistoire.
 Bullen, Ripley P., (1966). "Barbados and the Archeology of the Caribbean", The Journal of the Barbados Museum and Historical Society, 32.
 Haag, William G., (1964). A Comparison of Arawak Sites in the Lesser Antilles. Fort-de-France: Proceedings of the First International Congress on Pre-Columbian Cultures of the Lesser Antilles, pp. 111–136
Deutsche, Presse-Agentur. "Archeologist studies signs of ancient civilization in Amazon basin", Science and Nature, M&C, 08/02/2010. Web. 29 May 2011.

அமெரிக்கப் பழங்குடிகள்
மலேசிய தொழில்நுட்ப பல்கலைக்கழகங்களின் வலையமைப்பு

மலேசிய தொழில்நுட்ப பல்கலைக்கழகங்களின் வலையமைப்பு (மலாய்: Rangkaian Universiti-Universiti Teknikal Malaysia; ஆங்கிலம்: Malaysian Technical University Network) (MTUN) என்பது மலேசியாவின் தொழில்நுட்ப பல்கலைக்கழகங்களின் ஒரு வலையமைப்பைக் குறிப்பிடுவதாகும். தற்போது மலேசியாவில் உள்ள நான்கு தொழில்நுட்ப பல்கலைக்கழகங்கள் இந்த வலையமைப்பில் உறுப்பியம் பெற்றுள்ளன.

முன்னர் இந்த அமைப்பு மலேசிய தொழில்நுட்ப பல்கலைக்கழகக் கல்லூரிகளின் வலையமைப்பு (Technical University College Network of Malaysia) (TUCN) என்று அழைக்கப்பட்டது. இந்த அமைப்பு 2006-ஆம் ஆண்டில் அறிமுகம் செய்யப்பட்டது.

பொது

பிப்ரவரி 2007 இல், மலேசிய தொழில்நுட்ப பல்கலைக்கழகக் கல்லூரிகளின் வலையமைப்பு என்பது மலேசிய தொழில்நுட்ப பல்கலைக்கழகங்களின் வலையமைப்பு என மாற்றம் கண்டது.

2007-ஆம் ஆண்டில் மலேசியாவில் இயங்கிய நான்கு தொழில்நுட்பக் கல்லூரிகளின் தரநிலைகள், பல்கலைக்கழகத் தகுதிக்கு தரம் உயர்த்தப்பட்டதால், அவை ஒன்றிணைந்து இருந்த வலையமைப்பின் பெயரிலும் மாற்றம் ஏற்பட்டது.

தொழில்நுட்ப பல்கலைக்கழகங்கள்

மேலும் காண்க
 மலேசியப் பல்கலைக்கழகங்களின் பட்டியல்

மேற்கோள்கள்

வெளி இணைப்புகள்

மலேசியப் பல்கலைக்கழகங்கள்
முதல் தொடர்பு (மானிடவியல்)

மானிடவியல் நோக்கில் முதல் தொடர்பு என்பது முன்பின் பார்த்திராத இரு வேறு இனக்குழுவினர் முதன்முதலாக சந்தித்துக் கொள்ளும் நிகழ்வாகும். 

இதற்கு சிறந்த எடுத்துக்காட்டு, எசுப்பானியா கடலோடிகளுக்கும்,   கரிபியன் தீவுகளின் அரவாக் பழங்குடி மக்களுக்கும்  முதன்முதலாக 1492ஆம் ஆண்டில் முதல் தொடர்பு ஏற்பட்டது. இந்த இரு இனக்குழுவினர் இதற்கு முன் சந்தித்துக் கொண்டதில்லை என்பது குறிப்பிடத்தக்கது. ஐரோப்பியர்கள், சிட்னி பகுதியில் முதன்முதலாக 1788ஆம் ஆண்டில் ஆஸ்திரேலியப் பூர்வகுடியினர்களுடன் முதல் தொடர்பு கொண்டனர்.

குறிப்பிடத்தக்க எடுத்துக்காட்டுகள்

இதனையும் காண்க
 தொடர்பற்ற மக்கள்

மேற்கோள்கள்

மானிடவியல்
ராம் சந்திர பவுட்யால்

ஆர். சி. பவுட்யால் என்று அறியப்படும் ராம் சந்திர பவுட்யால் (Ram Chandra Poudyal, 1944–2024), என்பவர் சிக்கிம் மாநிலத்தைச் சேர்ந்த இந்திய அரசியல்வாதி ஆவார். இவர் மாநிலத்தின் அரசியல் நிலப்பரப்பில், குறிப்பாக சிக்கிம் இந்திய ஒன்றியத்துடன் ஒருங்கிணைக்கபட்ட பின்னணியிலும் அதைத் தொடர்ந்து அரசியலமைப்பு மற்றும் சட்ட முன்னேற்றங்களில் இவர் குறிப்பிடத்தக்க பங்கைக் கொண்டிருந்தார்.  1980 களின் பிற்பகுதியில் செயல்பட்ட  அரசியல் கட்சியான உதய சூரியன் கட்சியை (ஆர்எஸ்பி) நிறுவி வழிநடத்துவதில் இவர் மிகவும் முதன்மை இடத்தை வகித்தார்.

இந்திய ஒன்றியம் எதிர் ஆர். சி. பவுடியால் (1993) வழக்கிற்காக இவர் பிரபலமாக அறியபடுகிறார். அதில் இவர் சிக்கிம் சட்டமன்றத்தின் இட ஒதுக்கீடு கொள்கைகளை சவால் செய்தார். அதில்  பூட்டியா-லெப்சா சமூகத்தினருக்கான இட ஒதுக்கீடு பாரபட்சமானது என்றும் இந்திய அரசியலமைப்பின் கீழ் நியாயமான பிரதிநிதித்துவத்தின் கொள்கைகளை மீறுவதாகவும் இவர் வாதிட்டார்.  இருப்பினும் உச்சநீதிமன்றம், சிக்கிமின் தனித்துவமான வரலாற்று மற்றும் பண்பாட்டுச் சூழலை கருத்தில் கொண்டு, இடஒதுக்கீடை உறுதி செய்தது.

தேர்தல் பதிவுகள் 

 மாநில கவுன்சில் தேர்தல்

 சிக்கிம் சட்டமன்றம் தேர்தல்

மேற்கோள்கள் 

1940கள் பிறப்புகள்
இந்திய அரசியல்வாதிகள்
சிக்கிம் அரசியல்வாதிகள்
சீனோபிரைசு மாண்டிகோலா

சீனோபிரைசு மோண்டிகோலா (Xenophrys monticola) என்பது மெகோபிரைடே குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவில் மேற்கு வங்காளம் மற்றும் சிக்கிமிலும், நேபாளம் மற்றும் பூட்டானிலும் காணப்படுகிறது. இது சீ. பர்வா சிற்றினத்துடன் ஒத்த இனமாகக் கருதப்பட்டது.

மேற்கோள்கள் 

இந்திய உயிரினங்கள்
தவளைகள்
அகமதாபாது மேற்கு மக்களவைத் தொகுதி

அகமதாபாது மேற்கு மக்களவைத் தொகுதி (Ahmedabad West Lok Sabha constituency) என்பது மேற்கு இந்தியாவில் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும். 2008ஆம் ஆண்டில் நாடாளுமன்றத் தொகுதிகளின் எல்லை மறுநிர்ணயம் அமல்படுத்தப்பட்டதன் ஒரு பகுதியாக இந்தத் தொகுதி உருவாக்கப்பட்டது. இந்தத் தொகுதி பட்டியல் சாதியினருக்கு ஒதுக்கப்பட்டுள்ளது. இதன் பின்னர் முதன்முதலில் 2009-இல் தேர்தல் நடைபெற்றது. இத்தேர்தலில் போட்டியிட்டு வெற்றி பெற்ற பாரதிய ஜனதா கட்சி கிரிட் பிரேம்ஜிபாய் சோலங்கி மக்களவை உறுப்பினர் ஆனார். 2024ஆம் ஆண்டின் சமீபத்திய தேர்தல்களின் படி, தினேசு மக்வான இந்தத் தொகுதியின் தற்போதைய உறுப்பினராக உள்ளார்.

சட்டமன்றப் பிரிவுகள் 
2014ஆம் ஆண்டு நிலவரப்படி, அகமதாபாத் மேற்கு மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள் 

 2008 வரை தேர்தல்கள் தொடர்பான விவரங்களுக்கு, அகமதாபாது நாடாளுமன்றத் தொகுதியைப் பார்க்கவும்.
 இந்தத் தொகுதி 2009 தேர்தல் மூலம் நடைமுறைக்கு வந்தது.

தேர்தல் முடிவுகள்

2024

2019

2014

2009

மேலும் காண்க 

 அகமதாபாத் மாவட்டம்
 மக்களவை தொகுதிகளின் பட்டியல்

மேற்கோள்கள் 

குசராத்து மக்களவைத் தொகுதிகள்
ஓட்ரெலைட்டு

ஓட்ரெலைட்டு (''Ottrelite) என்பது (Mn,Fe,Mg)2Al4Si2O10(OH)4 என்ற அனுபவ வாய்ப்பாட்டால் அடையாளப்படுத்தப்படும் மாங்கனீசு கனிமம் ஆகும். இதனுடைய அடர்த்தி 3.52 என்றும் ஒப்படர்த்தி 3.50 என்றும் கணக்கிடப்பட்டுள்ளது. பச்சை மற்றும் சாம்பல் நிறத்தில் காணப்படும் இக்கனிமத்தின் வழியாக ஒளி கசியும். மோவின் கடினத்தன்மை அளவுகோலில் இதன் கடினத்தன்மை 6-7 ஆகும்.

மேற்கோள்கள்

வெளி இணைப்புகள்

மாங்கனீசு(II) கனிமங்கள்
இரும்பு(II) கனிமங்கள்
மக்னீசியக் கனிமங்கள்
அலுமினியம் கனிமங்கள்
நெசோசிலிக்கேட்டுகள்
தினேசுபாய் கோதர்பாய் மக்வானா

தினேசுபாய் கோதர்பாய் மக்வானா (பிறப்பு 1969) என்பவர் இந்திய அரசியல்வாதியும் இந்தியாவின் பதினெட்டாவது மக்களவை உறுப்பினரும் ஆவார். மக்வானா குசராத்து மாநிலம் அகமதாபாது மேற்கு மக்களவைத் தொகுதிக்கு 2024ஆம் ஆண்டில் நடைபெற்ற இந்தியப் பொதுத் தேர்தலில் போட்டியிட்டு வெற்றிபெற்று மக்களவை உறுப்பினர் ஆவார். இவர் பாரதிய ஜனதா கட்சி உறுப்பினராவார்.

மேற்கோள்கள் 

குஜராத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
18ஆவது மக்களவை உறுப்பினர்கள்
மலேசிய மலாக்கா தொழில்நுட்ப பல்கலைக்கழகம்

{
  "type": "Feature",
  "geometry": { "type": "Point", "coordinates": [102.318333, 2.313889] },
  "properties": {
    "title": "Malaysian University",
    "marker-color": "228b22",
    "marker-size": "medium",
    "marker-symbol": "landmark"
  }
}
மலேசிய மலாக்கா தொழில்நுட்ப பல்கலைக்கழகம் (ஆங்கிலம்:(Technical University of Malaysia, Malacca; மலாய்: Universiti Teknikal Malaysia Melaka) (UTeM) என்பது மலேசியா, மலாக்கா, ஆங் துவா ஜெயா,  டுரியான் துங்கல் புறநகர்ப் பகுதியில் உள்ள ஒரு பொதுத்துறை பல்கலைக்கழகம்; மற்றும் பல்துறை தொழில்நுட்பப் பல்கலைக்கழகம் ஆகும். 

776 ஏக்கர் பர்ப்பளவைக் கொண்ட இந்தப் பல்கலைக்கழகம், தொடக்கத்தில் மலேசிய தேசிய தொழில்நுட்ப பல்கலைக்கழகக் கல்லூரி (ஆங்கிலம்:(National Technical University College of Malaysia; மலாய்: Kolej Universiti Teknikal Kebangsaan Malaysia) (KUTKM) எனும் பெயரில் நிறுவப்பட்டது. பின்னர் அதன் பெயர் மலேசிய மலாக்கா தொழில்நுட்ப பல்கலைக்கழகம் (ஆங்கிலம்: (Technical University of Malaysia, Malacca) என மாற்றப்பட்டது.

பொது

இந்தப் பல்கலைக்கழகம்  மலேசியாவின் முதல் தொழில்நுட்ப பொது பல்கலைக்கழகம்; மற்றும் 14-ஆவது பொது பல்கலைக்கழகம் ஆகும். 2007-ஆம் ஆண்டில், முழு பல்கலைக்கழகத் தகுதிக்கு தரம் உயர்த்தப்பட்டது. மலேசிய தொழில்நுட்ப பல்கலைக்கழகங்களின் வலையமைப்பில் (Malaysian Technical University Network) (MTUN) ஓர் உறுப்பினராகவும் உள்ளது.

பல்கலைக்கழகம் மற்றும் பல்கலைக்கழகக் கல்லூரிச் சட்டம் 1971 (சட்டம் 30), பிரிவு 20-இன் கீழ், தோற்றுவிக்கப்பட்ட இந்தப் பல்கலைக்கழகம், மலேசியாவில் உயர்நிலைத் தொழில்நுட்பக் கல்விக்கான "நடைமுறை மற்றும் பயன்பாடு சார்ந்த" கற்பித்தல் மற்றும் கற்றல் முறையைப் பயன்படுத்துவதில் முன்னோடியாகக் கருதப்படுகிறது.

பல்கலைக்கழக வளாகம் 
இரண்டு முதன்மை வளாகங்களில் எட்டு துறைகளில் கற்பிக்கப்படுகின்றன.

புள்ளி விவரங்கள்
சான்று:

மாணவர் எண்ணிக்கை 
31 சூலை 2019 புள்ளி விவரங்கள்:

 10,930 மாணவர்கள்
 24 எந்திரவியல் பட்டயப் படிப்பு
 688 முனைவர்- 403 பன்னாட்டு மாணவர்கள்
 664 முதுகலை - 113 பன்னாட்டு மாணவர்கள்
 8,383 இளங்கலை - 161 பன்னாட்டு மாணவர்கள்
 1,171 பட்டயப் படிப்பு
 26,418 பட்டதாரிகள் 2005 வரையில்

கல்வித் திட்டங்கள் 
செப்டம்பர் 2019 நிலவரப்படி, 86 கல்வித் திட்டங்களில் பயிற்சிகள் வழங்கப்படுகின்றன:

 13 முனைவர் திட்டங்கள்
 37 முதுநிலைத் திட்டங்கள்
 29 இளங்கலைத் திட்டங்கள்
 5 பட்டயத் திட்டங்கள்
 2 புதிய இளங்கலைத் தொழில்நுட்பம்; செப்டம்பர் 2019-இல் அறிமுகப்படுத்தப்பட்ட திட்டங்கள்

இணைப் பல்கலைக்கழ்கங்கள்

 மலேசிய துன் உசேன் ஓன் பல்கலைக்கழகம் (UTHM)
 மலேசிய பகாங் பல்கலைக்கழகம் (UMP)
 மலேசிய பெர்லிஸ் பல்கலைக்கழகம் (UniMAP)

மேலும் காண்க 
 மலேசியப் பல்கலைக்கழகங்களின் பட்டியல்

மேற்கோள்கள்

வெளி இணைப்புகள்
 
 UTeM Library
 Vice Chancellor
 Official website - IPTA application 
 Education Malaysia
 Malaysian Qualifications Agency

மலேசியப் பல்கலைக்கழகங்கள்
அகில இந்திய வழக்கறிஞர்கள் சங்கம்

அகில இந்திய வழக்கறிஞர்கள் சங்கம் (Akhil Bharatiya Adhivakta Parishad  (சுருக்கமாக:ABAP);ராஷ்டிரிய சுயம்சேவாக் சங்கத்தில் இணைக்கப்பட்ட இந்து சமய வழக்கறிஞர்கள் அமைப்பாகும். இது நாட்டின் அறிஞர்களுடன் இணக்கமாகவும், இந்திய மரபுகளுடன் இணக்கமாகவும் இருக்கும்" நீதித்துறை அமைப்பிற்காக வேலை செய்வதை நோக்கமாகக் கொண்டுள்ளது. இவ்வமைப்பை  தத்தோபந்த் பாபுராவ் தெங்காடி என்பவரால் 1992ஆம் ஆண்டில் புதுதில்லியில் நிறுவப்பட்டது. இதன் கிளைகள் அனைத்து இந்திய மாநிலங்களில் உள்ளது.

மேற்கோள்கள்

 

ராஷ்டிரிய சுயம்சேவாக் சங்கத்தின் துணை அமைப்புகள்
மெட்ராஸ் பள்ளிக்கூடம்

மெட்ராஸ் பள்ளிக்கூடம் (Madras School) இந்தியாவின் மெட்ராஸ் மாகாணம் என அழைக்கப்பட்ட சென்னை மாகாணத்தில், 19ஆம் நூற்றாண்டின் முற்பகுதிகளில் (1808), நடுநிலைப் பள்ளிக்கூடங்களில் (Middle School) மூத்த மாணவர்கள், இளைய மாணவர்களுக்கு கல்வி கற்பிக்கும் முறை ஆகும். இந்தியாவின் மெட்ராஸ் மாகாணத்திற்கு வருகை தந்த ஆண்ட்ரூ பெல் எனும் கல்வியாளர், இப்பள்ளிக் கல்வி முறையை ஐக்கிய இராச்சியத்தில் அறிமுகப்படுத்த பரிந்துரை செய்தார்.

மேற்கோள்கள்

இந்தியாவில் கல்வி
நெபெலைட்டு

நெபெலைட்டு (Knebelite) என்பது (Fe,Mn)2SiO4 என்ற அனுபவ வாய்ப்பாட்டால் அடையாளப்படுத்தப்படும் மாங்கனீசு கனிமம் ஆகும். பயலைட்டு-தெப்ரோயிட்டு கனிம வரிசையில் இது மாங்கனீசு வகை கனிமமாகும். அடர்பச்சை நிறத்தில் செஞ்சாய்சதுரப் படிகங்களாக நெபெலைட்டு உருவாகிறது. சுவீடன் நாட்டில் பல்வேறு இடங்களிலும் தென் ஆப்பிரிக்கா, உருசியா, பிரித்தானிய கொலம்பியா, நியூ ஆம்சையர் , உரோடு தீவு ஆகிய பகுதிகளில் நெபெலைட்டு கனிமம் காணப்படுகிறது.

மேற்கோள்கள்

மாங்கனீசு(II) கனிமங்கள்
இரும்பு(II) கனிமங்கள்
நெசோசிலிக்கேட்டுகள்
சிலிக்கேட்டு கனிமங்கள்
சாகர் காந்த்ரே

சாகர் ஈசுவர் காந்த்ரே (Sagar Eshwar Khandre) இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் கருநாடக மாநிலம் பால்கியைச் சேர்ந்தவர் ஆவார். இந்திய தேசிய காங்கிரசு கட்சியினை சார்ந்த காந்த்ரே 2024ஆம் ஆண்டு நடைபெற்ற இந்தியப் பொதுத் தேர்தலில் பீதர் மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

18ஆவது மக்களவை உறுப்பினர்கள்
1997 பிறப்புகள்
வாழும் நபர்கள்
கர்நாடக அரசியல்வாதிகள்
இந்திய தேசிய காங்கிரஸ் அரசியல்வாதிகள்
நபாத்தியர்

நபாத்தியர் (Nabataeans or Nabateans), தற்கால தெற்கு ஜோர்தான்,  பாலஸ்தீனப் பகுதிகளில் வாழ்ந்த பண்டைய அரேபியர் ஆவர்.. இவர்களது பெரும்பாலான குடியிருப்புகள் தற்கால பெட்ரா நகரத்தில் இருந்தது.

கிமு 4ஆம் நூற்றாண்டு முதல் இரண்டாம் நூற்றாண்டு வரை நபாத்தியர்களின் நபாத்திய  இராச்சியம் இருந்தது.நபாத்திய இராச்சியத்தின் தலைநகரம் பெட்ரா நகரம் ஆகும்.நபாத்திய இராச்சியத்தினர் பண்டைய அண்மை கிழக்கில் நடைபெற்ற வணிகப் பாதைகளை கட்டுக்குள் கொண்டு வந்தனர். துவக்கத்தில் பழங்குடி சமயங்களை பின்பற்றிய நபாத்தியர்கள் பைசாந்தியப் பேரரசு  காலத்தில் கிறித்தவர்களாக மதம் மாற்றப்பட்டனர். 

கிபி 106ல் உரோமைப் பேரரசர் டிராஜன் நபாத்தியர்களை வென்று அவர்களது இராச்சியத்தை உரோமைப் பேரரசுடன் இணைத்தார். பைசாந்தியப் பேரரசு காலத்தில் பழங்குடி நபாத்தியர்களை கிறிஸ்தவ சமயத்திற்கு மாற்றப்பட்டனர். இசுலாமின் எழுச்சிக்குப் பின்னர் நபாத்தியர்கள் இசுலாமிய சமயத்திற்கு மாற்றப்பட்டனர்.

மேற்கோள்கள்

ஆதாரம்

 
 
 Healey, John F., The Religion of the Nabataeans: A Conspectus (Leiden, Brill, 2001) (Religions in the Graeco-Roman World, 136).
 
 
 "Nabat", Encyclopedia of Islam, Volume VII.
 
 

வெளி இணைப்புகள்
 Hecht Museum - Catalogues | The Nabateans in the Negev
 Hecht Museum - Exhibitions | The Nabateans in the Negev
 The Bulletin of Nabataean Studies online —links on Petra and the Nabataeans
 NABATÆANS in the Jewish Encyclopedia
 Cincinnati Art Museum—the only collection of ancient Nabataean art outside of Jordan
 Archaeological Studies—Ancient Desert Agriculture Systems Revived (ADASR)
 Petra: Lost City of Stone Exhibition—Canadian Museum of Civilization
 "Solving the Enigma of Petra and the Nabataeans", Biblical Archaeology Review''
 Nabataeans a nation civilization—Petra Crown
 Quellen zur Geschichte der Nabatäer—Ursula Hackl, Hanna Jenni, and Christoph Schneider

அராபிய மக்கள்
முல்லர் வரையன் பாம்பு

முல்லர் வரையன் பாம்பு (லைகோடான் முல்லேரி-Lycodon muelleri) என்பது கொலுபிரிடே குடும்பத்தைச் சேர்ந்த பாம்பு சிற்றினம் ஆகும்.

பரவல் 
லை. முல்லேரி பிலிப்பீன்சில் காணப்படுகிறது .

மேற்கோள்கள் 

பிலிப்பீனிய உயிரினங்கள்
பாம்புகள்
பெரான் ஆசிய வரையன் பாம்பு

பெரான் ஆசிய வரையன் பாம்பு (Ferron 's Asian Wolf Snake-லைகோடான் பெரோனி) என்பது கொலுபிரிடே குடும்பத்தைச் சேர்ந்த ஒரு பாம்பு சிற்றினம் ஆகும். இது பிலிப்பீன்சில் காணப்படுகிறது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பிலிப்பீனிய உயிரினங்கள்
பாம்புகள்
பழுப்பு வரையன் பாம்பு

பழுப்பு வரையன் பாம்பு (Brown Wolf பாம்பு) என்பது கொலுபிரிடே குடும்பத்தைச் சேர்ந்த ஒரு பாம்பு சிற்றினம் ஆகும். இதன் சிற்றினப் பெயர் லைகோடான் எப்ரேனிசு. இது மலேசியா, புரூணை, இந்தோனேசியா மற்றும் தாய்லாந்தில் காணப்படுகிறது.

மேற்கோள்கள் 

பாம்புகள்
தாய்லாந்து உயிரினங்கள்
மலேசிய உயிரினங்கள்
லைகோடான் கேரியானடசு

லைகோடான் கேரியானடசு (Lycodon carinatus) என்பது கொலுபிரிடே குடும்பத்தைச் சேர்ந்த பாம்பு சிற்றினம் ஆகும். இது இலங்கைத் தீவில் மட்டுமே காணப்படும் அகணிய உயிரி. இந்தப் பாம்பு பொதுவாக இலங்கை ஓநாய் பாம்பு என்றும், சிங்களத்தில் தாரா காரவாலா (දාර කරවලා) அல்லது தாரா ராடனகயா (දාර රදනකයා) என்றும் அழைக்கப்படுகிறது.

விளக்கம் 
இலங்கை வரையன் பாம்பின் முதுகுப்புறம் கருமையான நிறத்தில், 19 தனித்துவமான வெள்ளை வளையங்களுடன் காணபப்டும். முதிர்ச்சியடைந்த பாம்புகளில் இதன் எண்ணிக்கை குறைந்தோ அல்லது முற்றிலும் இல்லாமல் காணப்படலாம். கருப்பு பட்டைகள் இடுப்புப் பகுதி வரை நீட்டிக்கப்படுகின்றன. செதில்கள் அடித்தளக் கட்டையுடன், மந்த நிறத்தில் காணப்படும். நடுப்பகுதி செதில்கள் 17 முதல் 19 வரையிலும், வயிற்றுப் பகுதியில் 180 முதல் 202 வரையும், வாலடியில்  42 முதல் 64 வரை காணப்படும்.

சூழலியல் 
இலங்கை வரையன் பாம்பு இரவாடுதல் வகையின. நிலப்பரப்பில் பகலில் காடுகளில் இடிபாடுகளுக்கு அடியில் ஒளிந்து காணப்படும். இதன் உணவாகத் தவளைகள், அரணைகள், தரைப்பல்லி, சிறிய நச்சு அல்லாத பாம்புகள் உள்ளன.

இனப்பெருக்கம் 
லை. கேரியானடசு முட்டையிட்டு இனப்பெருக்கம் செய்யக்கூடிய பாம்பு ஆகும். இது ஒரு நேரத்தில் 4 முதல் 7 முட்டைகளை இடும்.

வகைப்பாட்டியல் 
லை. கேரியானடசு சிற்றினமானது 2013ஆம் ஆண்டில் லைகோடான் பேரினத்திற்கு செர்காசுபிலியிலிருந்து மாற்றப்பட்டது.

மேற்கோள்கள் 

 http://animaldiversity.ummz.umich.edu/accounts/Cercaspis/classification
 http://reptile-database.reptarium.cz/species?genus=Lycodon&species=carinatus
 https://www.inaturalist.org/taxa/27353-Cercaspis-carinatus
 http://eol.org/pages/795452/names/synonyms
 http://reptile-database.reptarium.cz/species?genus=Lycodon&species=carinatus

இலங்கை ஊர்வன
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பாம்புகள்
அகணிய உயிரிகள்
தங்கா பத்து மக்களவைத் தொகுதி

தங்கா பத்து மக்களவைத் தொகுதி (மலாய்: Kawasan Persekutuan Tangga Batu; ஆங்கிலம்: Tangga Batu Federal Constituency; சீனம்: 冬牙峇株国会议席) என்பது மலேசியா, மலாக்கா மாநிலத்தின் மத்திய மலாக்கா மாவட்டத்தில் அமைந்துள்ள ஒரு மக்களவைத் தொகுதி (P136) ஆகும்.

தங்கா பத்து மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து தங்கா பத்து மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

மத்திய மலாக்கா மாவட்டம்

மத்திய மலாக்கா மாவட்டம் என்பது மலாக்கா மாநிலத்தில் மத்திய மலாக்கா மாவட்டம்; ஜாசின் மாவட்டம்; அலோர் காஜா மாவட்டம் ஆகிய மூன்று மாவட்டங்களில் திட்டமிடப்பட்டு உருவாக்கப்பட்ட ஒரு புதிய மாவட்டம் ஆகும். தங்கா பத்து மக்களவை தொகுதி 2018-ஆம் ஆண்டில் உருவாக்கப்பட்டது. 

ஆங் துவா ஜெயா நகரம் என்பது மத்திய மலாக்கா மாவட்டத்தில் உருவாக்கப்பட்ட புதிய நகரம். பொருளாதார, சமூக, உள்கட்டமைப்பு மற்றும் பொழுதுபோக்கு மேம்பாடுகளுடன், மலாக்கா மாநிலத்தின் நிர்வாக மையமாகவும்; அறிவார்ந்த மாநகரமாகவும், மலாக்கா அரசாங்கத்தால் உருவாக்கப்பட்டது. இந்த நகரம் நிலத்தால் சூழப்பட்ட ஒரே நகராட்சியாகும்.

ஆங் துவா ஜெயா புறநகர் நிலப்பகுதியின் பங்கு முக்கியமானது. ஏனெனில் மலாக்கா மாநில அரசின் நிர்வாக மையம் இந்த ஆங் துவா ஜெயா நகராட்சி நிர்வாகத்திற்குள் அமைந்துள்ளது.

தங்கா பத்து மக்களவைத் தொகுதி

தங்கா பத்து தேர்தல் முடிவுகள்

மேற்கோள்கள்

மேலும் காண்க 
 சுங்கை ஊடாங்
 பாயா ரும்புட்
 கிளேபாங் 
 மலேசியத் தேர்தல் தொகுதிகள்

வெளி இணைப்புகள்

மலாக்கா நாடாளுமன்றத் தொகுதிகள்
பட்லர் வரையன் பாம்பு

பட்லர் வரையன் பாம்பு (Butler's wolf snake) என்று அழைக்கப்படும் லைகோடான் பட்லேரி (Lycodon butleri), கொலுப்ரிடே குடும்பத்தைச் சேர்ந்த ஒரு பாம்பு சிற்றினம் ஆகும்.  இந்தச் சிற்றினம் தெற்கு தாய்லாந்து மற்றும் தீபகற்ப மலேசியாவினைப் பூர்வீகமாகக் கொண்டவை.

சொற்பிறப்பியல் 
சிலாங்கூர் மாநில அருங்காட்சியகத்தின் கண்காணிப்பாளரான இங்கிலாந்து விலங்கியல் நிபுணர் ஆர்தர் லெனாக்சு பட்லரின் பெயரால் லைகோடான் பட்லேரி என இப்பாம்பு பெயரிடப்பட்டது.

இனப்பெருக்கம் 
பட்லர் வரையன் பாம்பு முட்டையிட்டு இனப்பெருக்கம் செய்யக்கூடியது.

தொகுதிவரலாறு
லைகோடான் பட்லேரி என்பது லைகோடான் பேரினத்தினைச் சார்ந்த ஓர் சிற்றினம். பொதுவாக ஓநாய் பாம்புகள் அல்லது வரையன் பாம்புகள் என்று அழைக்கப்படும் பாம்புகளின் பேரினமாகும். இந்தப் பேரினம் பாம்பு குடும்பமான கொலுப்ரிடேவைச் சேர்ந்தது. இது மிகப்பெரிய பாம்பு குடும்பமாகும். அந்தாட்டிக்காவைத் தவிர அனைத்துக் கண்டத்திலும் இந்தப் பாம்புச் சிற்றினங்கள் காணப்படுகின்றன.

வாழிடமும் சூழலியலும் 
லை. பட்லேரி என்பது ஒரு நிலப்பரப்பில் வாழும் சிற்றினமாகும். இது கடல் மட்டத்திலிருந்து 1,100 முதல் 1,500 மீ (3,600 முதல் 4,900 ) உயரத்தில் உள்ள மலைப்பாங்கான காடுகளில் காணப்படுகிறது. பகுதி நேரங்களில் மரங்களில் வாழக்கூடியது.

புவியியல் வரம்பு 
லை. பட்லேரி தெற்கு தாய்லாந்தில் உள்ள கிராபி மாகாணத்திலிருந்தும், மலேசியா தீபகற்பத்திலிருந்தும் பதிவு செய்யப்பட்டுள்ளது.

பாதுகாப்பு நிலை 
2011ஆம் ஆண்டு கணக்கெடுப்பின் அடிப்படையில், பன்னாட்டு இயற்கை பாதுகாப்பு சங்கம் லைகோடான் பட்லேரி  "தீவாய்ப்புக் கவலை குறைந்த இனமாக" கருதுகிறது. இந்தச் சிற்றினம் பெரிய அளவில் அச்சுறுத்தல்களை எதிர்கொள்ளவில்லை. மேலும் மக்கள்தொகை போக்குகள் குறித்தும் எதுவும் அறியப்படவில்லை.

மேற்கோள்கள்

மேலும் வாசிக்க 
 Boulenger GA (1900). "Description of a new Snake from the Perak Hills". Journal of the Bombay Natural History Society 13: 336. (Lycodon butleri, new species).
 Chan-ard T, Parr JWK, Nabhitabhata J (2015). A Field Guide to the Reptiles of Thailand. New York: Oxford University Press. 352 pp.  (hardcover),  (paperback).
 Das I (2012). A Naturalist's Guide to the Snakes of South-East Asia: Malaysia, Singapore, Thailand, Myanmar, Borneo, Sumatra, Java and Bali. Oxford, England: John Beaufoy Publishing. 176 pp. .

மலேசிய உயிரினங்கள்
தாய்லாந்து உயிரினங்கள்
பாம்புகள்
சுவாமி சொரூபானந்த சரஸ்வதி

சுவாமி சொரூபானந்த சரஸ்வதி (Swami Swaroopanand Saraswati) (பிறப்பு: 2 செப்டம்பர் 1924 – மறைவு: 11 செப்டம்பர் 2022) இந்திய ஆன்மீகத் தலைவர்களில் ஒருவர் ஆவார். இவர் ஒரே நேரத்தில் குஜராத்தில் உள்ள  துவாரகை மடம் மற்றும் உத்தர காண்டத்தில் உள்ள ஜோஷி மடம் ஆகியவற்றின் சங்கராச்சாரியாராக 2022ஆம் ஆண்டு வரை இருந்தார். இவர் 2022ஆம் ஆண்டில் சமாதி அடைந்த பிறகு இவரது சீடரான சுவாமி அவிமுக்தேஷ்வரானந்தா சரஸ்வதி  இவ்விரு மடங்களின் சங்கராச்சாரியாக இருந்துவருகிறார்.

பிறப்பு & வாழ்க்கை
சுவாமி சொரூபானந்த சரஸ்வதி , மத்தியப் பிரதேசத்தின்  சியோனி மாவட்டத்தில் உள்ள திகோரி கிராமத்தில் பிராமண குடும்பத்தில் 2 செப்டம்பர் 1924 அன்று போத்திராம் உபாத்தியாயாவிற்கு பிறந்தார். இவர் ஜோதிர் மடத்தின் (1941-1953) சங்கராச்சாரியார் பிரம்மானந்த சரஸ்வதியின் நேரடி சீடராக இருந்தவர்.

1973 இல் சுவாமி ஜோஷி மடத்தின் சங்கராச்சாரியார் மறைவிற்குப் பின், பத்ரிநாத் ஜோதிர் மடத்தின் சங்கராச்சாரியார் (சர்ச்சைக்குரிய) பட்டம் சுவாமி சொரூபானந்தருக்கு வழங்கப்பட்டது. பின்னர் இவருக்கு 1982 இல் துவாரகா பீடத்தின் சங்கராச்சாரியாராகவும் ஆனார் . 

சுவாமி சொரூபானந்த சரஸ்வதி தனது 98வது வயதில் 11 செப்டம்பர் 2022 அன்று மத்தியப் பிரதேச மாநிலத்தில் உள்ள  நரசிங்பூரில் காலமானார். சங்கராச்சாரியாரின் இறுதிச் சடங்கில் சுமார் 3,00,000 பேர் கலந்துகொண்டனர். இவரது மறைவிற்குப் பின்னர் துவாரகை மடம் மற்றும் ஜோஷி மடம் ஆகிய மடங்களுக்கு சுவாமி அவிமுக்தேஷ்வரானந்தா சரஸ்வதி  தலைவராக உள்ளார்.

மேற்கோள்கள்

இந்து சமயப் பெரியார்கள்
1924 பிறப்புகள்
2022 இறப்புகள்
கோத்தா மலாக்கா மக்களவைத் தொகுதி

கோத்தா மலாக்கா மக்களவைத் தொகுதி (மலாய்: Kawasan Persekutuan Kota Melaka; ஆங்கிலம்: Kota Melaka Federal Constituency; சீனம்: 马六甲市区国会议席) என்பது மலேசியா, மலாக்கா மாநிலத்தின் மத்திய மலாக்கா மாவட்டத்தில் அமைந்துள்ள ஒரு மக்களவைத் தொகுதி (P138) ஆகும்.

கோத்தா மலாக்கா மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து கோத்தா மலாக்கா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

மத்திய மலாக்கா மாவட்டம்

மத்திய மலாக்கா மாவட்டம் என்பது மலாக்கா மாநிலத்தில் மத்திய மலாக்கா மாவட்டம்; ஜாசின் மாவட்டம்; அலோர் காஜா மாவட்டம் ஆகிய மூன்று மாவட்டங்களில் திட்டமிடப்பட்டு உருவாக்கப்பட்ட ஒரு புதிய மாவட்டம் ஆகும். இருப்பினும் கோத்தா மலாக்கா மக்களவைத் தொகுதி 1974-ஆம் ஆண்டிலேயே உருவாக்கப்பட்டு விட்டது. அதன் பின்னர்தான் மத்திய மலாக்கா மாவட்டம் உருவாக்கம் பெற்றது.

மத்திய மலாக்கா மாவட்டத்தில் ஆங் துவா ஜெயா நகரம் என்பது புதிதாக உருவாக்கப்பட்ட நகரம். பொருளாதார, சமூக, உள்கட்டமைப்பு மற்றும் பொழுதுபோக்கு மேம்பாடுகளுடன், மலாக்கா மாநிலத்தின் நிர்வாக மையமாகவும்; அறிவார்ந்த மாநகரமாகவும், மலாக்கா அரசாங்கத்தால் உருவாக்கப்பட்டது. இந்த நகரம் நிலத்தால் சூழப்பட்ட ஒரே நகராட்சியாகும்.

மலாக்கா மாநிலத்தைப் பொருத்த வரையில் ஆங் துவா ஜெயா புறநகப்பகுதி மிகவும் முக்கியமானது. ஏனெனில் மலாக்கா மாநில அரசின் நிர்வாக மையம் இந்த ஆங் துவா ஜெயா நகராட்சி நிர்வாகத்திற்குள் தான் அமைந்துள்ளது.

கோத்தா மலாக்கா மக்களவைத் தொகுதி

கோத்தா மலாக்கா தேர்தல் முடிவுகள்

மேற்கோள்கள்

மேலும் காண்க 
 ஆங் துவா ஜெயா
 ஆங் துவா ஜெயா நகராட்சி
 மத்திய மலாக்கா மாவட்டம்
 மலேசியத் தேர்தல் தொகுதிகள்

வெளி இணைப்புகள்

மலாக்கா நாடாளுமன்றத் தொகுதிகள்
சுவாமி அவிமுக்தேஷ்வரானந்தா சரஸ்வதி

சுவாமி அவிமுக்தேஷ்வரானந்தா சரஸ்வதி, இந்தியாவின் உத்தர காண்டத்தில் உள்ள ஜோஷி மடத்தின் தலைவர் ஆவார். இவர் உத்தரப் பிரதேசத்தின் பிரதாப்காட்டில் பிறந்தவர் ஆவார். இவர் பனாரஸ் இந்து பல்கலைக்கழகத்தில் பயின்றார். 

துவாரகை மடம் மற்றும் ஜோஷி மடங்களின் சங்கராச்சாரியான சுவாமி சொரூபானந்த சரஸ்வதியிடம் துறவற தீட்சை பெற்று சீடரானார். சுவாமி சொரூபானந்த சரஸ்வதி மறைவிற்குப் பின்னர் இவர் ஜோஷி மடத்தின் சங்கராச்சாரியாராக உள்ளார். இவர் தில்லியில் கேதார் நாத் தாம் கோயில் கட்டுவதற்கு கடும் எதிர்ப்பு தெரிவித்துள்ளார்.

மேற்கோள்கள்

வெளி இணைப்புகள்
  துவாரகா பீடத்தின் அடுத்த வாரிசு அறிவிப்பு
 ஜோதிஷ் பீடத்தின் சங்கராச்சாரியாராக சுவாமி அவிமுக்தேஸ்வரானந்த் சரஸ்வதியின் முடிசூட்டு விழாவை உச்ச நீதிமன்றம் நிறுத்தியது.
  சுவாமி அவிமுக்தேஷ்வரானந்தா சரஸ்வதி
இந்து சமயப் பெரியார்கள்
லைகோடான் டேவிடி

லைகோடான் டேவிடி (Lycodon davidi) எனும் டேவிட்டு வரையன் பாம்பு, லாவோசில் காணப்படும் ஒரு பாம்பு சிற்றினம் ஆகும்.

வாழிடம் 
டேவிட்டு வரையன் பாம்பு, பசுமையான சுண்ணக்கரடு காடுகளில் காணப்படுகிறது. இந்தச் சிற்றினம் பிரான்சு நாட்டினைச் சார்ந்த பேட்ரிக் டேவிட்டு ஊர்வன விலங்கினங்கள் குறித்துச் செய்த பங்களிப்பிற்காக இந்தச் சிற்றினம் பெயரிடப்பட்டது.

மேற்கோள்கள் 

பாம்புகள்
அதோமுகம் (திரைப்படம்)

அதோமுகம் (Athomugam) 2024 இல் சுனில் தேவ் எழுத்து இயக்கத்தில் வெளிவந்த  இந்தியத் தமிழ்த் திரைப்படமாகும். நாடகம் தொடர்பான பரபரப்பூட்டும் இத்திரைப்படத்தில் எஸ். பி. சித்தார்த், சைதன்யா பிரதாப், சரித்திரன், ஆனந்த் நாக் ஆகியோர் முக்கிய வேடங்களில் நடித்திருந்தனர். இப்படம் ஒரே நேரத்தில் மலையாளத்திலும் படமாக்கப்பட்டது. படத்தின் தமிழ்ப் பதிப்பு 2024 மார்ச்சு 1 அன்று திரையரங்குகளில் வெளியிடப்பட்டது.

நடிகர்கள்

வெளியீடு 
அதோமுகம் 2024 மார்ச்சு 1 அன்று திரையரங்குகளில் வெளியிடப்பட்டது.

வரவேற்பு 
தி டைம்ஸ் ஆஃப் இந்தியாவின் ரூபா இராதாகிருஷ்ணன் இத்திரைப்படத்திற்கு 5 இற்கு  நட்சத்திரங்கள் என்று மதிப்பிட்டு, "ஒரு கதாபாத்திரம் மீண்டும் படத்தில் நுழையும்போது, அதிகரிக்கப்பட்ட பின்னணி இசையும், அந்த மனிதனைப் பார்த்த கதாநாயகனின் அதிர்ச்சியும் பார்வையாளர்களுக்கு மீண்டும் அந்த கதாபாத்திரத்தைப் பார்த்து அதிர்ச்சியடைவதற்கான ஒரு குறிப்பைக் கொடுக்கிறது. ஆனால் அந்நேரத்தில், அந்த கதாபாத்திரம் யார் என்பதைப் பதிவு செய்ய ஒரு விநாடி ஆகும் என்பதை நாங்கள் முற்றிலும் மறந்துவிட்டோம்". என்று எழுதினார்.

டைம்ஸ் நவ் மணிகண்டன் கே. ஆர். இத்திரைப்படத்திற்கு 5 இற்கு  நட்சத்திரங்கள் என்று மதிப்பிட்டு, "மொத்தத்தில், அதோமுகம் ஒரு சுத்தமான, நேரத்திற்கும் பணத்திற்கும் மதிப்புள்ள ஒரு பரபரப்பூட்டும் திரைப்படம்" என்று கூறினார். சினிமா எக்ஸ்பிரசைச் சேர்ந்த ஸ்ரீஜித் முல்லப்பள்ளி கூறுகையில், "மனிதகுலம், அதன் தொழில்நுட்ப சார்பு பற்றி நிறைய சொல்லக்கூடிய அதிரடிகளில் அதோமுகம் ஒன்றாகும். என்று எழுதினார்.

மேற்கோள்கள்

வெளி இணைப்புகள் 
 அதோமுகம் திரைப்படம்

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
மறு ஆக்கம் செய்யப்பட்ட தமிழ்த் திரைப்படங்கள்
அக்காந்தூரிபார்மிசு

அக்காந்தூரிபார்மிசு (Acanthuriformes) என்பது பெர்கோமார்பா உயிரி கிளையில் உள்ள கதிர் துடுப்பு மீன்களின் வரிசையாகும். சில வகைப்பாட்டியலாளர் பெர்சிபார்மிசு வரிசையின் அகாந்துராய்டியா மற்றும் பெர்கோய்டியா துணைவரிசையில் அகாந்துரிபார்மிசுகளுக்குள் இம்மீனை மீன்களை வைக்கிறார்கள்.

வகைப்பாடு 
உலக மீன்களின் 5ஆவது பதிப்பில் வரையறுக்கப்பட்டுள்ளபடி அகாந்தூரிபார்மிசு பின்வருமாறு வகைப்படுத்தப்பட்டுள்ளது.

 வரிசை: அகாந்தூரிபார்மிசு
 துணைவரிசை:சையானோயிடெய் கில், 1872
 குடும்பம் எமெலிச்சிச்தைடே பொய், 1867 (ரோவர்சு) 
 குடும்பம் சயாண்டிடே குயியர், 1829 
 துணைவரிசை அகாந்துராய்டி கிரீன்வுட் மற்றும் பலர், 1966 
 குடும்பம் லுவாரிடே கில், 1885 
 குடும்பம் ஜான்கிளேடே பிளீக்கர், 1876 (மூரிசு தேவதை) 
 † குடும்பம், அக்காந்தோனெமிடே பன்னிகோவ், 1991
 † குடும்பம் மசலோங்கிடே டைலர் & பன்னிகோவ், 2005
 குடும்பம் அகாந்துரிடே போனபார்தே, 1835
 துணைக்குடும்பம் நசினே போலர் & பீன், 1929
 துணைக்குடும்பம் அகாந்துரினே போனபார்ட், 1835
 இனக்குழு பிரியோனூரினி ஜே. எல். பி. சுமித், 1966
 இனக்குழு ஜெப்ரசோமினி விண்டர்பாட்டம், 1993
 இனக்குழு அகந்தூரினி போனபார்தே, 1835

பிற வகைப்பாட்டியலாளர்கள் அகாந்தூரிபார்மிசிக்குள் சியானோயிடீயை சேர்க்கவில்லை. மேலும் இந்த துணை வரிசையில் சேர்க்கப்பட்ட இரண்டு குடும்பங்களையும் யூபெர்கேரியாவில் நிச்சயமற்ற இடத்தில் வைக்கிறார்கள்.

மேற்கோள்கள் 

மீன் ஒழுங்குகள்
ஜாசின் மக்களவைத் தொகுதி

ஜாசின் மக்களவைத் தொகுதி (மலாய்: Kawasan Persekutuan Jasin; ஆங்கிலம்: Jasin Federal Constituency; சீனம்: 野新国会议席) என்பது மலேசியா, மலாக்கா மாநிலத்தின் மத்திய மலாக்கா மாவட்டத்தில் அமைந்துள்ள ஒரு மக்களவைத் தொகுதி (P139) ஆகும்.

ஜாசின் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து ஜாசின் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

ஜாசின் மாவட்டம்

ஜாசின் மாவட்டம் என்பது மலாக்கா மாநிலத்தில் உள்ள மூன்று நிர்வாக மாவட்டங்களில் ஒன்றாகும். கிழக்கே ஜொகூர் மாநிலத்தின் தங்காக் மாவட்டம்; வடக்கே நெகிரி செம்பிலான் மாநிலத்தின் தம்பின் மாவட்டம்; மேற்கில் அலோர் காஜா மாவட்டம்; மற்றும் மத்திய மலாக்கா மாவட்டம்; ஆகியவை எல்லைகளாக உள்ளன.  ஜாசின் மாவட்டம் 20 முக்கிம்களாகப் பிரிக்கப்பட்டு உள்ளது. அதன் தலைநகரம் ஜாசின். 

மலாக்கா மாநிலத்தில் ஜாசின் மாவட்டம் மிகப் பெரிய மாவட்டமாகும். மாநில பரப்பளவில் 41.47% அளவு கொண்டது. கீசாங் நதி ஜாசின் நகரத்தின் வழியாகச் செல்கிறது. கீசாங் நதி, ஜாசின் புதிய நகரத்தையும் பழைய நகரத்தையும் மையப் பகுதியில் பிரிக்கிறது. ஜாசின் மாவட்டம் ஏறக்குறைய 75% தட்டையான சமவெளி கொண்டது. எந்தப் பகுதியும் கடல் மட்டத்தில் இருந்து 50 மீட்டர் உயரத்திற்கு மேல் இல்லை.

ஜாசின் மக்களவைத் தொகுதி

ஜாசின் தேர்தல் முடிவுகள்

மேற்கோள்கள்

மேலும் காண்க 
 ஜாசின்
 ஜாசின் நகராட்சி 
 ஜாசின் மாவட்டம்
 மலேசியத் தேர்தல் தொகுதிகள்

வெளி இணைப்புகள்

மலாக்கா நாடாளுமன்றத் தொகுதிகள்
அல்பைன் ஐபெக்ஸ்

அல்பைன் ஐபெக்ஸ் (Alpine ibex) ஐரோப்பாவில் உள்ள ஆல்ப்ஸ் மலைத்தொடர்களில் காணப்படும் ஒரு வகை ஆடு ஆகும்.  இது  இபெக்ஸ் காட்டாடு இனத்தைச் சேர்ந்தது. 

இவைகள் ஆல்ப்ஸ் மலைத்தொடர்களின் செங்குத்தான, கரடுமுரடான நிலப்பரப்பு மற்றும் திறந்த அல்பைன் புல்வெளிகளில் வாழ்கின்றன. இவைகளை ஆல்ப்ஸ் மலைகளில் 3,300 மீட்டர் உயரத்திலும்  காணலாம். இவற்றின் கூர்மையான குளம்புகள், மலைகளில் ஏறுவதற்கும், வாழ்வதற்கும் ஏற்றதாக உள்ளது. இவைகளின் முக்கிய உணவு புற்கள் ஆகும். இனப்பெருக்க காலம் தவிர, பிற நேரத்தில் வயது வந்த ஆண் மற்றும் பெண் ஆடுகள் பிரிந்து வாழ்கின்றனர்.

தோற்றம்
அல்பைன் காட்டாடுகளில் ஆண் ஆடுகளின் உடல் பெரிதாகவும், நீண்ட வளைந்த கொம்புகளுடன் காணப்படும்.  பெண் ஆடுகளின் உடல் சிறிதாகவும், சிறிய வளைந்த கொம்புகளுடன் காணப்படும். இதன் முடிகள் பழுப்பு-சாம்பல் நிறத்தில் காணப்படும். ஆண் ஆடுகளின் அதிகபட்ச எடை   மற்றும்  பெண் ஆடுகளின் அதிகபட்ச எடை  ஆக உள்ளது. ஆண் ஆடு   உயரமும்;   உடல் நீளம் கொண்டுள்ளது. பெண் ஆடுகள்  உயரமும்,  உடல் நீளமும் கொண்டுள்ளது.

இதனையும் காண்க
 இபெக்ஸ் காட்டாடு

மேற்கோள்கள்

ஆடுகள்
கொரியக் கானாங்கெளுத்தி

கொரியக் கானாங்கெளுத்தி (Korean mackerel) கொரியச் சீலா என்றும் அழைக்கப்படும் இசுகோம்பரோமோரசு கொரியானசு என்பது கானாங்கெளுத்தி குடும்பத்தைச் சேர்ந்த ஓர் எலும்பு மீன் ஆகும். இந்தக் குடும்பத்திற்குள், இந்த மீன் எசுப்பானிய கானாங்கெளுத்தி, இசுகாம்பெரோமோரினி இனக்குழுவினைச் சேர்ந்ததாகும். இது இந்தோ-பசிபிக் பகுதியில் பரவிக் காணப்படுகிறது. இது இந்தியா மற்றும் இலங்கையின் கிழக்குக் கடற்கரையிலிருந்து ஆசியக் கண்ட திட்டுப் பகுதியான சுமாத்திரா தீவுகள் வரை பரவியுள்ளது. வடக்கே கொரியா மற்றும் சப்பான் கடலில் வாகாசா விரிகுடா வரையும் இதன் பரவல் நீண்டுள்ளது. இந்தச் சிற்றினம் இதன் வாழிட வரம்பின் சில பகுதிகளில் வணிக முக்கியத்துவம் வாய்ந்தது. இங்கு இவை செவுள் வலைகளைப் பயன்படுத்திப் பிடிக்கப்பட்டு உடனடியாகவோ அல்லது உலர்த்தி உப்பிட்டு கருவாடாக விற்பனை செய்யப்படுகிறது. கொரியக் கானாங்கெளுத்தி பால்க் விரிகுடா மற்றும் இந்தியாவின் மன்னார் வளைகுடா பகுதியில் மூழ்கு வலையினைப் பயன்படுத்தி அதிகமாகப் பிடிக்கப்படும் ஒரு மீன் ஆகும்.

மேலும் காண்க 
 கானாங்கெளுத்தி

மேற்கோள்கள் 

கானாங்கெளுத்தி மீன்கள்
சீன கானாங்கெளுத்தி

சீன கானாங்கெளுத்தி (Chinese mackerel) என்பது கானாங்கெளுத்தி குடும்பத்தைச் சேர்ந்த ஒரு மீன் சிற்றினம் ஆகும். மேலும் இந்த மீன் எசுப்பானிய கானாங்கெளுத்தி குழுவினைச் சேர்ந்த இசுகாம்பெரோமோரினி இனக்குழுவினைச் சேர்ந்ததாகும். இது மேற்கு பசிபிக் பெருங்கடலில் காணப்படும் ஒரு கடல் மீன் சிற்றினமாகும். ஆனால் இது மெகாங் ஆற்றிலும் காணப்படுகிறது.

மேலும் காண்க 

 கொரியக் கானாங்கெளுத்தி

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
கானாங்கெளுத்தி மீன்கள்
நீண்ட வால் சூரை

துன்னசு தோங்கோல் (Thunnus tonggol) என்பது வெப்பமண்டல இந்தோ-மேற்கு பசிபிக் கடலில் காணப்படும் சூரை மீன் சிற்றினமாகும்.

இது பொதுவாக நீண்ட வால் சூரை அல்லது வடக்கு நீலத்துடுப்பு சூரை என்று அழைக்கப்படுகிறது. தெற்கு நீலத்துடுப்பு சூரையினை  வேறுபடுத்துவதற்காக ஆத்திரேலியாவில் வடக்கு நீலத்துடுப்பு சூரை என்ற பெயரைப் பயன்படுத்துகின்றனர். அத்லாந்திக்கின் துன்னசு தைனசு மற்றும் வடக்கு பசிபிக்கின் துன்னசு ஓரியண்டலிசு ஆகியவற்றுடன் எளிதில் குழப்பத்திற்கு வழிவகுக்கிறது. இந்த "உண்மையான" நீல நிறத் துடுப்புகளுடன் ஒப்பிடும்போது, துன்னசு தோங்கோல் மிகவும் மெல்லியதாகவும், குறுகிய மார்பகத் துடுப்புகளைக் கொண்டதாகவும் உள்ளது.

து. தோங்கோல் உடல் நீளம் 145 சென்டி மீட்டர் (57 அங்குல) வரையும் எடை, 35,9 கிலோகிராம் வரையும் வளரக்கூடியது. ஒத்த அளவிலான சூரை மீன்களை ஒப்பிடும்போது, இதன் வளர்ச்சி மெதுவாக உள்ளது. இவை நீண்ட காலம் வாழக்கூடியது. இது அதிகப்படியான மீன்பிடிப்பு காரணமாகப் பாதிப்பிற்கு ஆளாகக்கூடியது.

மேற்கோள்கள்

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்

வெளி இணைப்புகள்
சோடியம் முக்குளோரோ அசிட்டேட்டு

சோடியம் முக்குளோரோ அசிட்டேட்டு (Sodium trichloroacetate) என்பது C2Cl3NaO2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். சோடியம் டிரைகுளோரோ அசிட்டேட்டு என்ற பெயராலும் அழைக்கப்படுகிறது.  CCl3CO2Na என்ற அமைப்பு வாய்பாட்டாலும் இதை அடையாளப்படுத்தலாம். ஒரு குரோமோசோமில் மரபணுக்களைக் கண்டறியும் செயல்முறையில் படியெடுக்கும்போது உணர்திறன் மற்றும் துல்லியத்தை அதிகரிக்க இச்சேர்மம் பயன்படுகிறது. முன்னதாக சோடியம் முக்குளோரோ அசிட்டேட்டு 1950 ஆம் ஆண்டுகளில் களைக்கொல்லியாகப் பயன்படுத்தப்பட்டது.  ஆனால் கட்டுப்பாட்டாளர்கள் அதை 1980 ஆம் ஆண்டுகளின் பிற்பகுதியிலும் 1990 ஆம் ஆண்டுகளின் முற்பகுதியிலும் சந்தையில் இருந்து அகற்றினர்.

தயாரிப்பு
முக்குளோரோ அசிட்டிக் அமிலத்துடன் சோடியம் ஐதராக்சைடைச் சேர்த்து வினைபுரியச் செய்து சோடியம் முக்குளோரோ அசிட்டேட்டு தயாரிக்கப்படுகிறது.

CCl3CO2H + NaOH -> CCl3CO2Na + H2O

வினைகள்

காரத்தன்மை
சோடியம் முக்குளோரோ அசிட்டேட்டு  சோடியம் அசிட்டேட்டை விட பலவீனமான ஒரு காரமாகும். ஏனெனில் முக்குளோரோமெத்தில் குழுவின் எலக்ட்ரான்-திரும்புதல் இயல்பு இதற்கு காரணமாகும். இதேபோல சோடியம் முப்புளோரோ அசிட்டேட்டும் பலவீனமான ஒரு காரணமாகும். இருப்பினும், பொருத்தமான வலுவான அமிலங்களின் முன்னிலையில் இது எளிதில் புரோட்டானேற்றம் அடையும். 

CCl3CO2- + H2SO4 -> CCl3CO2H + HSO4-

எதிர்மின் அயனி முன்னோடி 
சோடியம் முக்குளோரோ அசிட்டேட்டு வினையாக்கி முக்குளோரோமெத்தில் குழுவை மற்ற மூலக்கூறுகளில் அறிமுகப்படுத்த பயனுள்ளதாக இருக்கும். கார்பாக்சில் குழு நீக்கத்தின் போது இது முக்குளோரோமெத்தில் அயனியை உருவாக்குகிறது. முக்குளோரோமெத்தில் அயனி ஆல்டிகைடுகள், கார்பாக்சிலிக் அமில நீரிலிகள், கீட்டோன்கள் (இயோசிக்கு-ரீவ் வினைக்கு முன்னோடியாக அமைவது) மற்றும் அசைல் ஆலைடுகள் போன்ற பல்வேறு கார்பனைல் செயல்பாட்டுக் குழுக்களைத் தாக்குவதற்குப் போதுமான வலுவான அணுக்கருகவரி ஆகும்

இவற்றையும் காண்க
முக்குளோரோ அசிட்டிக் அமிலம்
சோடியம் குளோரோ அசிட்டேட்டு
சோடியம் முப்புளோரோ அசிட்டேட்டு

மேற்கோள்கள்

கரிம சோடியம் உப்புகள்
டிரைகுளோரோமெத்தில் சேர்மங்கள்
பெர்கோமார்பா

பெர்கோமார்பா (Percomorpha) என்பது கதிர் துடுப்பு மீன் உயிரிக்கிளையில் 17 000க்கும் மேற்பட்ட சிற்றினங்களை கொண்டதாகும். இவற்றில் சூரை மீன், கடல்குதிரை, கோபி, சிச்சிலிட், தட்டை மீன், விராசி, பாறை மீன், தூண்டில் மீன், பேத்தை மீன் உள்ளடங்கியன.

பரிணாமம் 
பெர்கோமார்பா என்பது எலும்பு மீன்களின் மிகவும் மாறுபட்ட குழுவாகும். எலும்பு மீன்கள் மற்றும் பெர்கோமார்பு மீன்கள் புது உயிர் ஊழியில் செழித்தோங்கின. புதைபடிவச் சான்றுகள் 66 மில்லியன் ஆண்டுகளுக்கு முன்னர் கிரெட்டேசியசு-பேலியோஜென் எல்லைப் பகுதியில் இனவழிப்பு நிகழ்விற்குப் பிறகு உடனடியாக எலும்பு மீன்களின் எண்ணிக்கை மிகுதியாகப் பெரிய அளவில் எண்ணிக்கை அதிகரிப்பு இருந்ததைக் காட்டுகிறது. அறியப்பட்ட மிகப் பழமையான பெர்கோமார்பு புதைபடிவங்கள் சான்டோனியன் முதல் இத்தாலி மற்றும் சுலோவீனியா காம்பானியன் வரை உள்ள ஆரம்பக்கால டெட்ராவோடொன்டிபார்ம்களான புரோட்டிரியாகாந்தசு மற்றும் கிரெட்டட்ரியாகாந்திடே ஆகும். ஆரம்பக்கால பெர்கோமார்புகளின் அதிகப் பன்முகத்தன்மை இத்தாலி நார்டோவின் காம்பானியனிலிரு அறியப்படுகிறது. மேலும் இவை நவீன வரிசைகளில் ஓரளவு பன்முகப்படுத்தலையும் காட்டுகின்றன. இதில் சிங்னாதிபார்மிசு மற்றும் டெட்ராவோடொன்டிபார்ம்களின் பிரதிநிதிகள் அறியப்படுகிறார்கள். லெபனானின் செனோமேனியனிலிருந்து பிளெக்டோ கிரெட்டாசிக்கசு மிகப் பழமையான பெர்கோமார்பு ஆகும். இது ஓர் அடிப்படை டெட்ராவோடொன்டிபார்மாக இருக்கலாம். இருப்பினும், சில உருவவியல் பகுப்பாய்வுகள் இது பெர்கோமார்பற்ற குழுக்களுடன் ஒற்றுமையைக் காட்டுகின்றன என்பதைக் குறிக்கின்றன.

தொகுதி வரலாறு

வெளிப்புற உறவுகள் 
கீழே உள்ள இரண்டு கிளைவரை படம் பெடாங்குர்-ஆர் மற்றும் பலர், 2017ஐ அடிப்படையாகக் கொண்டவை. பெர்கோமார்பு என்பது எலும்பு மீன்களின் ஒரு உயிரிக்கிளை ஆகும். முதல் கிளைவரை படம் மற்ற உயிருள்ள குழுக்களுடன் பெர்கோமார்ப்களின் தொடர்புகளைக் காட்டுகிறது.

உள் உறவுகள் 
பின்வரும் கிளைவரை படம் பெர்கோமார்ப் மீன்களின் பல்வேறு குழுக்களின் பரிணாம உறவுகளைக் காட்டுகிறது

மேற்கோள்கள்
சோடியம் முப்புளோரோ அசிட்டேட்டு

சோடியம் முப்புளோரோ அசிட்டேட்டு (Sodium trifluoroacetate) என்பது C2F3NaO2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். சோடியம் டிரைகுளோரோ அசிட்டேட்டு என்ற பெயராலும் அழைக்கப்படுகிறது.  CF3CO2Na என்ற அமைப்பு வாய்பாட்டாலும் இதை அடையாளப்படுத்தலாம். முப்புளோரோ அசிட்டிக் அமிலத்தின் சோடியம் உப்பாக சோடியம் முப்புளோரோ அசிட்டேட்டு வகைப்படுத்தப்படுகிறது. முப்புளோரோமெத்திலேற்ற வினைகளுக்கு உரிய மூலமாக இதை  பயன்படுத்துகிறார்கள்.

தயாரிப்பு
50 சதவீத நீர்த்த முப்புளோரோ அசிட்டிக் அமிலத்துடன் சம அளவு சோடியம் கார்பனேட்டை கரைத்து சோடியம் முப்புளோரோ அசிட்டேட்டு தயாரிக்கப்படுகிறது. கரைசலை வடிகட்டி சிறப்பு கவனத்துடன் உப்பை சிதைவடைதலின்றி  வெற்றிட ஆவியாக்கம் செய்ய வேண்டும். பெறப்படும் திண்மத்தை 100 பாகை செல்சியசு வெப்பநிலையில் உலர்த்தி பயன்படுத்தலாம்.

காரத்தன்மை
சோடியம் முப்புளோரோ அசிட்டேட்டின் காடித்தன்மை எண்  0.23 ஆகும். 4.76 காடித்தன்மை எண் கொண்ட அசிட்டிக் அமிலத்துடன் ஒப்பிடுகையில் முப்புளோரோ அசிட்டேட்டு அயனியின் காரத்தன்மை மிகவும் பலவீனமானதாகும். இது கார்பாக்சிலேட்டு குழுவை ஒட்டிய மூன்று புளோரின் அணுக்களின் எலக்ட்ரான்-திரும்புதல் விளைவு இதற்கு காரணமாகும். ஐதரோகுளோரிக் அமிலம் அல்லது சல்பூரிக் அமிலம் போன்ற வலிமையான அமிலங்கள் முப்புளோரோ அசிட்டேட்டு அயனியை முப்புளோரோ அசிட்டிக் அமிலமாக புரோட்டானேற்றம் செய்ய இயலும். 

CF3CO2- + HCl -> CF3CO2H + Cl-
CF3CO2- + H2SO4 -> CF3CO2H + HSO4-

பொதுவாக, முப்புளோரோ அசிட்டேட்டு சமநிலையில் ஐதரோனியம் நேர்மின் அயனிகளுடன் வினைபுரிந்து முப்புளோரோ அசிட்டிக் அமிலத்தை உருவாக்குகிறது:

CF3CO2- + H3O+ <=>> CF3CO2H + H2O

முப்புளோரோ அசிட்டிக் அமிலம் மற்றும் ஐதரோனியம் அயனிக்கு இடையே உள்ள காடித்தன்மை எண்ணில் உள்ள ஒற்றுமையின் காரணமாக ஐதரோனியத்துடனான பொதுவான வினை சமநிலையில் உள்ளது.

பயன்
முப்புளோரோமெத்திலேற்ற வினைகளுக்கு சோடியம் முப்புளோரோ அசிட்டேட்டு ஒரு பயனுள்ள வினையாக்கியாகும்.

இவற்றையும் காண்க
 முப்புளோரோஅசிட்டிக் அமிலம்
 சோடியம் அசிட்டேட்டு

மேற்கோள்கள்

கரிம சோடியம் உப்புகள்
முப்புளோரோ அசிட்டேட்டுகள்
செகிஜாங் மக்களவைத் தொகுதி

செகிஜாங் மக்களவைத் தொகுதி (மலாய்: Kawasan Persekutuan Sekijang; ஆங்கிலம்: Sekijang Federal Constituency; சீனம்: 士基央国会议席) என்பது மலேசியா, ஜொகூர் மாநிலத்தின் சிகாமட் மாவட்டத்தில் அமைந்துள்ள ஒரு மக்களவைத் தொகுதி (P141) ஆகும்.

செகிஜாங் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து செகிஜாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சிகாமட் மாவட்டம்
சிகாமட் மாவட்டம் மலேசியாவின் ஜொகூர் மாநிலத்தில் உள்ள ஒரு மாவட்டம் ஆகும். சிகாமட் மாவட்டத்திற்கு சிகாமட் நகரம் தலைநகரமாக விளங்குகிறது. 

இந்த மாவட்டம் கோலாலம்பூர் மாநகரில் இருந்து 144 கி.மீ.; ஜொகூர் பாரு மாநகரில் இருந்து 155 கி.மீ. தொலைவில் அமைந்து உள்ளது. 

சிகாமட் மாவட்டம் 11 முக்கிம்களாகப் பிரிக்கப்பட்டு நிர்வாகம் செய்யப் படுகிறது. 

 சுங்கை சிகாமட் 
 கெமிஞ்சே 
 பெக்கோக் 
 ஜாபி 
 செர்மின் 
 பூலோ காசாப் 
 ஜெமிந்தா 
 பொகோ 
 லாபிஸ் 
 சாஆ 
 கிம்மாஸ்

செகிஜாங் மக்களவை தொகுதி

செகிஜாங் தேர்தல் முடிவுகள்

மேற்கோள்கள்

மேலும் காண்க 
 சிகாமட்
 சிகாமட் மாவட்டம் 
 மலேசியப் பொதுத் தேர்தல், 2022
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்
பதான் மக்களவைத் தொகுதி

பதான் மக்களவைத் தொகுதி (Patan Lok Sabha constituency) என்பது இந்தியாவின் மேற்குப் பகுதியில் உள்ள குசராத்து மாநிலத்தில் உள்ள ஒரு மக்களவைத் தொகுதியாகும்.

சட்டமன்றத் தொகுதிகள் 
தற்போது, பதான் மக்களவைத் தொகுதியில் ஏழு சட்டமன்றத் தொகுதிகள்உள்ளன.

மக்களவை உறுப்பினர்கள்

தேர்தல் முடிவுகள்

2024

மேலும் காண்க 

 பதான் மாவட்டம்
 மக்களவை தொகுதிகளின் பட்டியல்

மேற்கோள்கள் 

பாட்டன் மாவட்டம்
குசராத்து மக்களவைத் தொகுதிகள்